《夜听无咎文潜对榻诵诗响应达旦钦服雄俊辄用》
宋代·邓忠臣

连床交语响舂容，激楚评骚彻晓钟。
绕宅金丝神共听，满潭雷雨剑初逢。
信知自有江山助，便欲长操几仗从。
俱是年家情不浅，依兰应许丐香浓。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。